РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број: 06-2/89-21

18. март 2021. године

Б е о г р а д

З А П И С Н И К

6. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ

ОДРЖАНЕ 18. МАРТА 2021. ГОДИНЕ

Седница је почела у 14.00 часова.

Седницом је председавала Катарина Ракић, председник Одбора.

Седници су присуствовали чланови Одбора: Mаја Грбић, Ивана Николић, Адријана Пуповац, Бојан Торбица, Милан Урошевић, Горан Пекарски, Милосав Милојевић, Самир Тандир, Милутин Мркоњић и Славенко Унковић.

Седници су присуствовали заменици чланова Одбора: Снежана Петровић (заменик Крста Јањушевића), Горан Спасојевић (заменик Иване Николић) и Невена Веиновић (заменик Николе Војиновића).

Седници нису присуствовали чланови Одбора: Дејан Кесар, Зоран Бојанић, Никола Кожовић, Арђенд Бајрами, нити њихови заменици.

Седници је присуствовао из Министарства грађевинарства, саобраћаја и инфраструктуре Вељко Ковачевић, помоћник министра.

Одбор је, једногласно (13 гласова ,,за“), у складу са предлогом председника Одбора усвојио следећи

Д н е в н и р е д:

1. Разматрање Предлогa закона о потврђивању Одлуке 1/2019 ЕСАА Заједничког комитета од 31. јула 2019. године којом се замењује Анекс I Мултилатералног споразума између Европске заједнице и њених држава чланица, Републике Албаније, Босне и Херцеговине, Републике Бугарске, Републике Хрватске, Бивше Југословенске Републике Македоније, Републике Исланд, Републике Црне Горе, Краљевине Норвешке, Румуније, Републике Србије и Мисије привремене управе Уједињених нација на Косову (у складу са Резолуцијом Савета безбедности Уједињених нација 1244 од 10. јуна 1999) о успостављању Заједничког европског ваздухопловног подручја, који је поднела Влада (број 011-382/21 од 5. марта 2021. године).

Пре преласка на рад према утврђеном Дневном реду, Одбор је, једногласно (13 гласова „за“), усвојио Записник 5. седнице Одбора одржане 3. марта 2021. године.

Прва тачка дневног реда: **Разматрање** **Предлогa закона о потврђивању Одлуке 1/2019 ЕСАА Заједничког комитета од 31. јула 2019. године којом се замењује Анекс I Мултилатералног споразума између Европске заједнице и њених држава чланица, Републике Албаније, Босне и Херцеговине, Републике Бугарске, Републике Хрватске, Бивше Југословенске Републике Македоније, Републике Исланд, Републике Црне Горе, Краљевине Норвешке, Румуније, Републике Србије и Мисије привремене управе Уједињених нација на Косову (у складу са Резолуцијом Савета безбедности Уједињених нација 1244 од 10. јуна 1999) о успостављању Заједничког европског ваздухопловног подручја, који је поднела Влада**

У уводном излагању Вељко Ковачевић, представник Министарства граћевинарства, саобраћаја и инфраструктуре је истакао да је ЕСАА Споразум којим је успостављен европски заједнички ваздухопловни простор, као и то да је Република Србија приступила том споразуму 2009. године, док је као мултилатерални споразум ступио на снагу 2017. године. Наглашено је да су у његовој основи дефинисани заједнички циљеви и принципи који би се примењивали у поменутом заједничком европском ваздухопловном простору, као што су правила о слободном приступу тржишта, слободи оснивања предузећа , заједничка правила у области ваздухопловне безбедности и сигурности и остало. Истакнуто је да су поменути циљеви дефинисани кроз европске прописе који су наведени у Анексу 1 ЕСАА Споразума, као и то да је Европска комисија од 2010. године изменила, односно ажурирала значајан број прописа из области цивилног ваздухопловства из чега је и настала Одлука 1/2019. У самој Одлуци се налазе сви нови прописи подељени у две групе, једни који се тичу директно цивилног ваздухопловства, као што су сигурност и безбедност, а други који се примењују индиректно на цивилно вазухопловство, као што су правила из области рада, здравља на раду и слично. На крају излагања, представник Министарвства је истакао да је законодавство Републике Србије у потпуности усклађено са прописима ЕСАА Споразума и самим тим без проблема може да приступи новој Одлуци, с тога се предлаже предлог закона којим би се прихватила поменута Одлука.

С обзиром да није било пријављених за дискусију чланови Одборa су се изјаснили о овој тачки дневног реда.

Одбор је, у складу са чланом 155. став 2. Пословника Народне скупштине, одлучио, једногласно (13 гласова „за“), да предложи Народној скупштини да прихвати Предлог закона о потврђивању Одлуке 1/2019 ЕСАА Заједничког комитета од 31. јула 2019. године којом се замењује Анекс I Мултилатералног споразума између Европске заједнице и њених држава чланица, Републике Албаније, Босне и Херцеговине, Републике Бугарске, Републике Хрватске, Бивше Југословенске Републике Македоније, Републике Исланд, Републике Црне Горе, Краљевине Норвешке, Румуније, Републике Србије и Мисије привремене управе Уједињених нација на Косову (у складу са Резолуцијом Савета безбедности Уједињених нација 1244 од 10. јуна 1999) о успостављању Заједничког европског ваздухопловног подручја, који је поднела Влада.

За известиоца Одбора на седници Народне скупштине одређенa је Катарина Ракић, председник Одбора.

На седници Одбора вођен је тонски запис.

Седница је закључена у 14.10 часова.

СЕКРЕТАР ОДБОРА ПРЕДСЕДНИК ОДБОРА

Биљана Илић Катарина Ракић